ROMÂNIA

JUDEŢUL HARGHITA

CONSILIUL LOCAL MUNICIPAL
MIERCUREA–CIUC
HOTĂRÂREA NR. 240/2014
privind aprobarea fuziunii  prin absorbţie a Asociaţiei de Sport Ciuc – Csíki Sportegylet Miercurea-Ciuc – Csíkszereda cu Clubul Sportiv Municipal – Városi Sport Klub Miercurea-Ciuc – Csíkszereda
Consiliul Local al Municipiului Miercurea Ciuc, întrunit în şedinţa extraordinară din data de 15 decembrie 2014;

Luând în considerare hotărârea organului de conducere a  Asociaţiei de Sport Ciuc – Csíki Sportegylet Miercurea-Ciuc – Csíkszereda şi hotărârea Clubului Sportiv Municipal – Városi Sport Klub Miercurea-Ciuc – Csíkszereda;

În conformitate cu art.232 şi următorii din Legea nr. 287/2009 privind codul civil, republicată;


Ţinând cont de art.33 alin.(2), art.34^1 alin.(1) (2), art.34^2 alin.(1) din Capitolului IV Modificarea actului constitutiv şi a statutului asociaţiei sau fundaţiei. Fuziunea şi divizarea din Ordonanţa nr.26/2000 cu privire la asociaţii şi fundaţii, cu modificările şi completările ultrioare, republicată;

Având în vedere Hotărârea nr.95/1999 cu privire la înfiinţarea „Asociaţiei de sport Ciuc – Csíki Sportegylet”, cu modificările şi completările ulterioare, respectiv Hotărârea nr.93/2010 privind aprobarea înfiinţării Clubului Sportiv Municipal „Városi Sport Klub Csíkszereda” Miercurea-Ciuc, instituţie publică subordonată autorităţii administraţiei publice locale din Miercurea-Ciuc;

În temeiul art.36 alin.(2) lit d), respectiv alin.(6), art.45 alin.(2) lit.a) din Legea Administraţiei Publice Locale nr. 215/2001, republicată, cu modificările şi completările ulterioare;
H O T Ă R Ă Ş T E:

Art.1. Se aprobă fuziunea prin absorbţie a Asociaţiei de Sport Ciuc – Csíki Sportegylet Miercurea-Ciuc – Csíkszereda cu Clubul Sportiv Municipal – Városi Sport Klub Miercurea-Ciuc – Csíkszereda.
Art.2. Se aprobă Lista privind elementele patrimoniale, aflate în proprietatea municipiului Miercurea-Ciuc, şi în administraţia Asociaţiei de Sport Ciuc – Csíki Sportegylet , ca anexa nr.1, care face parte din prezenta hotărâre.
Art.3. Se aprobă Organigrama şi statul de funcţii a instituţiei publice rezultate după fuziunea prin absorbţie, ca anexa nr.2, care face parte din prezenta hotărâre.
Art.4.  Se aprobă  Inventarul tuturor bunurilor inclusiv a mijloacelor fixe şi a altor elemente de activ şi pasiv din patrimoniul Asociaţiei de Sport Ciuc – Csíki Sportegylet Miercurea-Ciuc – Csíkszereda, ca anexa nr.3, care face parte din prezenta hotărâre.
Art.5. Începând cu data de 1 ianuarie 2015 postul de inspector de specialitate din cadrul Asociaţia de Sport Ciuc - Csiki Sportegylet va fi transferat odată cu atribuţiunile acestuia ( derularea Programul Municipal „KORI&ÚSZÁS 2013 ) la Compartimetul cultură tineret şi sport din cadrul aparatului de specialitate al primarului municipiului Miercurea-Ciuc.
Art.6.  Facturile la utilităţi aferente lunii decembrie 2014 emise pe numele Asociaţiei de Sport Ciuc- Csíki Sportegylet vor fi achitate de către CSM Miercurea-Ciuc-Városi Sport Klub -Csíkszereda.
Art.7. Cu aducerea la îndeplinire a prezentei hotărâri se însărcinează primarul municipiului, prin Compartimentul resurse umane şi salarizare, Directorul Economic, Compartimentul concesiuni, închirieri şi evidenţă a patrimoniului, din cadrul aparatului de specialitate al primarului  municipiului Miercurea-Ciuc.


Art. 8. Prezenta hotărâre se comunică:

a) - Prefectului Judeţului Harghita;

b) - Primarului Municipiului Miercurea-Ciuc;

c) -  Viceprimarului Antal Attila;
d) - Compartimentului de evidenţă a patrimoniului, concesionări şi închirieri

e) - Compartimentului resurse umane şi salarizare;

f) - Directorului Economic;

g) -Asociaţiei de Sport Ciuc – Csíki Sportegylet Miercurea-Ciuc – Csíkszereda;

h) - Clubului Sportiv Municipal – Városi Sport Klub Miercurea-Ciuc – Csíkszereda.

